钦定古今图书集成/明伦汇编/闺媛典/第092卷 > 朱球妻夏氏
## 钦定古今图书集成/明伦汇编/闺媛典/第092卷 > 朱球妻夏氏

按《处州府志》：“夏氏，朱球妻。年二十二，夫亡，矢志抚孤。
再越岁，两子俱丧。自是悲悒，每欲自绝。父惧，强之归
宁，劝改嫁。夏曰：‘我之所以生者，以子在为夫守也。今
已矣，岂再醮乎？值夫忌日，感伤仆地，潜入卧内，引刀
自刎。夫家迎柩，与球同寄于外。次日洪水暴涨，时丧
柩漂去无筭，独夏氏与夫二柩皆阁高墩，人皆异之’。”
事闻，巡抚谢廷杰行文礼葬，立石表墓。